UN SERIAL ORIGINAL NETFLIX
Serialul e inspirat din evenimente reale.
Unele personaje, nume, firme, incidente, locuri și evenimente sunt fictive
în scopurile dramatizării.
Aici la dreapta.
Oprește.
Stai aici.
Cine e acolo?
Liniștește-te, domnule. Venim în pace.
Nu mișca!
Liniștește-te.
Cum sunt văcuțele?
Poliția a trecut pe aici acum câteva luni.
Ce le-ai spus?
Adevărul.
Că nu te-am mai văzut de ani de zile.
Ai îmbătrânit, Pablo.
Se mai întâmplă.
Tu arăți mai tânăr.
Se mai întâmplă.
Viața la țară te menține tânăr.
Ai grijă, e fierbinte.
Cum te cheamă?
Limón, domnule.
Lasă-mă cu porcăriile. Numele adevărat?
- Jhon. - Jhon.
Știi să mulgi vaca, Jhon?
- Nu, domnule. - Atunci ai face bine să înveți.
Bine, domnilor.
Eu mă trezesc la 5:00.
Noapte bună!
Noapte bună, tată!
Am citit într-o carte despre un bogătaș care a dat faliment.
Când a fost întrebat cum s-a întâmplat, cum a pierdut totul, a răspuns:
„Mai întâi încetul cu încetul. Apoi... totul deodată.”
Pentru Pablo Escobar, „totul deodată” venise în sfârșit.
Cu imperiul lui în ruine, cu soldații lui morți sau după gratii,
Escobar a făcut singurul lucru pe care îl mai putea face: să dispară.
O lună, 14 zile și șapte ore...
fără să fi fost văzut, interceptat, nimic.
În timp ce îl așteptam să reapară în cele din urmă,
aparatul construit să îl captureze s-a trezit fără activitate.
Iar asta a adus un altfel de pericol.
Unul care apare când ai prea mult timp de gândire.
Unii au început să se gândească la calea pe care am urmat-o pentru a ajunge aici...
întrebându-se: „Cât din sângele acesta e pe mâinile mele și cum mă pot spăla?”
Statul, nu persoanele particulare, deține frâiele justiției
și legitimitatea utilizării armelor.
Supus unor presiuni politice tot mai mari, Gaviria i-a denunțat în fine pe Los Pepes.
Iar Los Pepes au răspuns cu propriul comunicat de presă.
Au spus că treaba lor s-a sfârșit.
Își făceau bagajele și plecau acasă.
Dar Los Pepes nu erau ceva ce se putea porni și opri.
Membrii săi priveau spre viitor.
Unul fără Escobar. Și fiecare avea propria sa versiune.
Los Pepes îl eliminaseră pe Pablo din lumea afacerilor cu droguri,
iar asta crease un vid pentru un nou rege al cocainei la Medellín.
Sau depinde pe cine întrebați, poate pentru o regină.
Gilberto nu mai e partenerul nostru. Nu-mi pasă ce crede.
Ai văzut știrile?
Au dat un comunicat fără noi.
S-a terminat cu Los Pepes.
Joacă teatru. Frații Castaño sunt încă în Medellín.
Mie nu mi-a spus nimeni nimic.
Ascultă-mă, Berna.
Dacă Escobar intră pe ușa aia, îl omorâm chiar noi.
Nu avem nevoie de altcineva.
Începe acum să muți marfa.
În regulă, Judy.
Dar dacă află Gilberto, ce urmează?
Știai că se oferă 1,4 milioane de dolari pentru Los Pepes?
Eu știu unde sunt.
Ai grijă ce vorbești.
E un gând periculos, Judy.
Nu mă interesează recompensa.
Mă interesează laboratoarele mele.
Măcar zi-i chiar tu lui Gilberto.
Domnule?
Alo!
Cărui fapt îi datorez surpriza asta?
Suntem la depozitul din Manrique.
E plin cu marfă.
Ce vrei să facem? Unde o trimitem?
Păstrați-o. Luați-o drept o contribuție la cauza voastră măreață
împotriva comuniștilor din junglă.
Sunt sigur că valoarea ei poate fi de folos.
Și ce facem cu Judy?
Faceți cum credeți voi că e mai bine.
Gilberto, dacă așa spui tu... Mulțumesc.
Fidel! Gilberto a spus că o putem păstra pe toată.
Ce? Credeam că plecăm acasă. Nu ne pricepem la cocaină.
Învățăm.
Dacă ei pot, noi de ce nu putem?
Și Judy?
Judy crede că în Medellín e loc doar de un narcotraficant.
Îi lăsăm pe frații Castaño să decidă care anume.
Los Pepes s-or fi desființat, dar asta nu însemna că dispăruseră.
Povestea cu paramilitarii care îl bătuseră pe Escobar a fost publicitate bună.
Și deși nu erau date nume, nu înseamnă că n-a stârnit îngrijorare.
Da, doamnă, din câte știu.
Nu, e foarte clar.
Messina.
Nu sunt aici.
Da. Tocmai a intrat.
- Bună, șefa? - Murphy ți-a spus?
Da.
Articolul face mai multe valuri decât am crezut.
Ne sună presa străină, vrea o declarație din partea ambasadorului.
- Dăm ceva? - Nu. Nu dă nimeni.
Dar urmărim cu atenție.
Nu trebuie să îți spun că am apărea într-o lumină proastă.
Vreau să ne asigurăm că suntem acoperiți.
Los Pepes s-au desființat. Practic s-a terminat.
Înclin să îți dau dreptate. Dar presa poate mai scormonește ceva.
Dacă vorbește cineva?
Singurii care vor vorbi despre Los Pepes sunt Los Pepes.
Iar ei nu vorbesc.
Deci suntem acoperiți.
Așa să fie.
- Fabian. - Da?
- Adu Mercedesul. Mulțumesc. - Da, doamnă. Imediat.
Grăbește-te, Berna.
Liniștește-te, Judy. Întâlnirea nu poate începe fără tine.
Câți oameni avem în laboratoare?
- Patruzeci și cinci în fiecare. - Câți supraveghetori?
Trei în fiecare laborator.
- Ne trebuie de două ori mai multe ture. - Da, doamnă.
Oscar, Luis! În mașini. Pleacă șefa.
Da, domnule.
- Peña. - Javier.
- Ce vrei? - S-a întâmplat ceva, trebuie să vorbim.
Sunt ocupat. Nu pot vorbi.
A fost un atentat asupra lui Judy.
Spune câteva lucruri pe care s-ar putea să vrei să le auzi.
Dă-mi puțin timp.
Ce se întâmplă?
Nimic care să mai fie problema mea.
Unde te duci?
Vreau doar să mă asigur.
La dracu'. Nu vreau să știu.
- Peña. - A sosit dl Peña.
Haide. Caută.
Eu și Kiko am construit asta împreună. Atât mi-a mai rămas.
Ce cred frații Castaño? Că mă pot pune pe fugă?
Nu plec.
Nu vor să pleci, vor să te omoare.
Dar tu? Ești în aceeași barcă cu mine.
Tu i-ai adus pe băieții ăștia aici. Te-ai suit în pat cu cartelul din Cali.
E opera ta.
E o luptă între narcotraficanți. Nu e problema mea.
Nu mă mai sunați.
Berna, din câte știu, transmiterea de acte secrete e un delict federal.
Mai ales când ajung în mâinile unei brigăzi a morții,
care a ucis oameni nevinovați.
Sunt sigură că vreun ziar din America ar fi interesat să afle asta.
Mă ameninți?
Da, te ameninț.
Nu-mi vine să cred.
Ce vrei?
Ești polițist.
Știi foarte bine unde e Montecasino.
Unde sunt frații Castaño și Rodriguez.
Arestează-i.
Iar când o faci, împușcă-i în cap din greșeală.
- Nu merge așa. - Nu? Atunci cum?
Procedăm în felul meu.
Vrei ca Judy să fie o turnătoare? Nu sunt de acord cu asta, Javier.
Suntem narcotraficanți, avem onoare.
Berna... ești un ticălos care vinde otravă la kilogram.
Mă cac pe onoarea ta.
Uite cine vorbește.
Ai lucrat de zor cu informațiile primite de la noi.
Și ce ai făcut?
Dacă ai o idee mai bună, vorbește.
Dacă nu, așa procedăm.
Judy devine informatoare confidențială pentru DEA.
Ni-i dă pe cei din Cali, tot ce știe.
Dacă nu vă convine, bateți-vă singuri cu Castaño.
Și duceți-vă dracului.
Cea mai bună soluție să scapi de o știre negativă e să vii cu una mai bună...
și să o promovezi din greu.
E unul din conceptele de bază ale politicii externe americane,
unul la care am ajuns după ani de dat la nimereală în America Latină,
Chile, Guatemala, Panama.
E nașpa să fii prins la fundul gol,
dar dacă în același timp oferi poporului o mare victorie,
să zicem dezmembrând al doilea mare cartel al drogurilor din lume,
păi, nimeni n-o să mai fie atent la știrea negativă.
Toți sunt ocupați să te felicite.
Plan riscant? Da. Dar presiunea te va forța să îți asumi riscuri.
Te va forța să faci multe lucruri.
N-am mai avut nicio veste de la el de săptămâni.
Nici nu știm unde e.
Nu știu de ce îl lași pe De Greiff să vină aici.
Vine să te sperie.
Și acum îți pierzi încrederea în Pablo.
Tu nu pricepi nimic, nu?
Nu mai avem bani, Hermilda.
Dacă ne iau protecția acum, nu mai putem face nimic.
Pablo are multe proprietăți. Nu mai exagera așa, Tata.
Crezi că va investi cineva în noi?
Că ne vor da banii lor?
Nimeni nu ne va ajuta.
Toată lumea știe ce ar însemna asta.
Orice face...
și oriunde se află fiul meu, o face pentru familia lui.
Să nu uiți asta.
Pablo? Mă auzi, Pablo? Te rog, răspunde.
Tata, mă auzi?
Tata?
Mă auzi?
E multă marfă pentru cineva care nu știe cum merg aceste afaceri.
Trebuie să le-o spunem clar. Treaba lor nu este încheiată.
Donația noastră este un avans.
În plus, trebuie să îi ținem mulțumiți.
Legătura lor cu americanii e neprețuită, frate.
Ce glumă tâmpită,
CIA și războiul lor contra comuniștilor.
E o glumă, dar prietenia aia ne-ar putea salva viața cândva.
Ce? Vreo veste despre Judy?
Castaño au tras primul foc, o bombă. Dar nu au omorât-o.
De când dracu' a devenit așa de greu să omori pe cineva?
Și ajutorul ei? Grăsanul ăla, cum îi zice? Berna?
Pe el trebuie să-l omorâm. Ea e doar o curvă cu gura mare.
Don Berna. Pe el l-am găsit.
Unde?
Aici.
Afară, în față.
Don Berna!
Bun venit la Cali!
Gilberto, mulțumesc, frate.
Iartă-ne, dar nu te așteptam.
Nu vă faceți probleme. Am venit să vorbesc cu voi toți.
Foarte bine, frate.
E vorba despre Judy.
Unde e Peña?
De ce ai nevoie?
Am o informație. Un om.
Zice că ar putea avea un fir.
Păi, de ce nu i-l dai lui Martinez?
Sau l-ai putea da prietenilor tăi de la Los Pepes.
Vrea să i-l dea unui american.
Da? Ce are? Cine e omul?
Îl cunosc.
Haide, Murphy. E sigur. Știe că lucrez cu tine.
Ce, în tine nu are încredere?
Bine. Adu-l.
E la Bogotá.
Deci să mă duc la Bogotá să mă văd cu amicul tău? Las-o baltă.
Haide, Murphy.
Îl vrei pe Escobar, nu?
Te rog, vorbește cu el.
E foarte important.
- Bine. Stabilește întâlnirea. - Bine.
Mulțumesc. N-o să-ți pară rău.
În engleză, te rog!
Tata, ești acolo? Mă auzi?
Tata, ești acolo?
Aici nu e semnal. Nu știu de ce tot încerci.
De ce nu vii să bei cu noi?
Vin imediat.
E cafea în termos.
Pablo folosește o stație radio. Așa comunică cu soția lui.
Iar astea sunt codurile, Murphy.
Da? De unde vin și cum le-ai obținut?
Lugo e fiscal în Tequendama. Îi păzește familia.
Ce vrei pentru asta? Bani? Viză?
Ce vrei, Lugo? Bani? Viză?
Nu merge așa, amice.
Fără viză, fără bani, înțelegi?
Ăsta crede că toată lumea vrea să se ducă în Statele Unite?
Nu vreau nimic.
Nu vreau decât să se termine curând și să înțelegeți că familia suferă.
Găsiți-l și omorâți-l.
Deci? Ce părere ai?
Javi, ne-a dat tot. Avem coduri, frecvențe.
- Cred că e pe bune. - Du-te cu ele la Martinez.
Eu sunt la ambasadă. Te sun înapoi.
Ce cauți la ambasadă? Ce se întâmplă?
Nimic peste puterile mele. Te pun la curent când pot.
- Javi, hai s-o facem. - Murphy, du-te la Martinez.
Te sun mai încolo.
Peña e la Bogotá?
Da, Javi a dat de ceva. Futu-i.
Eu iau codurile înapoi. Tu stai cu Peña, bine?
Nici vorbă. Codurile rămân la mine. I le duc eu lui Martinez.
Îi dăm imunitate lui Judy, depune mărturie și suntem acoperiți.
Nu mă mai minți, Peña.
E o traficantă de prim rang, gata să-i toarne pe cei de nivelul ei.
E în activitate de 30 de ani. Cunoaște operațiunea celor din Cali.
Nu sunt informații la îndemâna oricui.
Te are la mână.
Informațiile ei despre Escobar i-au paralizat afacerile.
Va face la fel cu Cali, dar de data asta pentru noi.
În momentul în care vorbește oficial, influența ei dispare.
Nu primește imunitate decât după ce vorbește.
Fă-o să vorbească și vedem ce are.
Nimeni nu pare să vrea să se ia de Cali. Au fost protejați,
dar asta s-ar putea să ajute.
Și, Peña... Discreție. Nu spune nimănui.
Unora din clădirea asta n-o să le placă.
Cobori?
Deci... cum merge?
Ce faci, Pablo?
Nu știi să legi un nod.
Ăsta e nod de cowboy. E foarte bun.
Căutat. Pablo Escobar. Recompensă 2,700.000 pesos.
Sunați gratuit din orice oraș la 9-800-10-600.
La Bogotá, 22-50-12. La Medellín 61-11-11.
Copiilor le-ar plăcea aici.
M-am gândit...
Aș putea cumpăra niște teren aici, lângă tine.
Niște vaci, poate niște oi.
Și să am ferma mea.
Am putea s-o administrăm împreună.
Ce părere ai?
Trebuie să terminăm de pus sârma.
Mai ții minte când au venit soldații la noi în sat?
Erai un mucos, abia dacă aveai șapte, opt ani.
Dar de pe atunci erai deja bărbatul casei.
În fața violențelor și a morții, ai fost puternic.
Ești un supraviețuitor.
Un bărbat de acțiune.
Am știut că ți-e scris să realizezi lucruri mari, Pablo.
- Bună seara! - Dle colonel!
Luați loc.
Ați descifrat codurile? Sunt reale?
Da, dle colonel. Am verificat frecvențele.
Codurile sunt aceleași cu cele folosite de soția lui Escobar.
- Le va folosi când o sună. - Ați confirmat că e Escobar?
L-ați auzit?
Nu încă, dle colonel.
Bun, să zicem că răspunde. Cât de mult ne putem apropia?
Dacă Pablo vorbește în Medellín, vom ști tot ce spune.
- Îi poți afla localizarea exactă? - Dacă e în zonă, da.
Dacă Pablo folosește telefonul în afara orașului Medellín, cu aceleași coduri,
îl poți auzi?
Nu. Antena nu e atât e puternică.
De ce nu mi-ai răspuns când te-am întrebat dacă pot veni aici cu familia?
Nu eram foarte atent.
Dar acum ești atent la mine, nu?
Deci ce crezi?
- E o idee bună. - Da, e o idee bună.
E o idee bună, acum ajută-mă. Mută ligheanul acolo.
Acum ține porcul.
Futu-i!
E culmea să nu-ți placă sângele.
Ce ciudat.
Ce încerci să spui?
Curăță-te.
Știi ce e culmea?
Că tatăl meu...
habar n-are cine sunt eu.
Știu foarte bine cine ești.
Știi că am fost unul dintre cei mai bogați din lume?
Chiar așa?
Știi că președintele Statelor Unite are cunoștință cine sunt?
Statele Unite? Dezgustător.
Am fost ales în Camera Reprezentanților din această țară.
Numele tău de familie e renumit în toată lumea pentru ce am făcut eu.
- Și ce dacă? - Și ce dacă?!
Dar tu? Dar tu?!
Un bătrân ignorant. Care locuiește singur.
Într-o fermă de căcat.
Care nici nu-și cunoaște nepoții.
Aici nu e nici măcar o fotografie cu ei.
Deci nu sunt decât un bătrân ignorant?
Așa e.
Acum spune-mi...
Spune-mi...
ce crezi despre mine.
- Cui îi pasă? - Mie.
E important pentru mine.
Voiai să vii să stai la ferma asta cu soția ta și cu copiii tăi.
Dar asta nu e posibil, Pablo.
Tu ți-ai ales viața!
Asumă-ți-o!
Vrei să îți spun ce cred despre tine?
Mi-e rușine.
Cred că ești un asasin.
În sfârșit, adevărul.
Un adevăr...
care îmi rupe inima.
Lasă-mă singur.
Limón!
Da, domnule?
Ție îți place aici, nu?
Da, șefu'. E un loc liniștit.
Liniștit.
Apropie-te.
La câțiva kilometri de aici, pe un câmp, găsești un copac mare.
Lângă el e îngropată o ladă cu bani.
Adu-i.
Plecăm, șefu'?
Da.
Du-te.
Corect, doamnă Escobar.
Cât credeați că va dura acest aranjament?
Vă dați seama că dacă plecăm de aici ne omoară?
Dacă doriți, aveți dreptul să contractați servicii private de pază.
Spuneți-ne cum. N-avem niciun ban.
Asta nu e problema noastră, dnă Escobar, îmi pare rău.
Vă pare rău?
Atunci găsiți-ne azil într-o altă țară.
Nu am nimic împotrivă să părăsiți Columbia. Dar...
Nu ne puteți ajuta să primim azil.
Astea sunt prostii!
Ne vor... omorî pe toți.
Mamă, ce se întâmplă?
Nimic, draga mea.
Îmi cer scuze, dle procuror general...
dar nu mai știu ce să fac.
Dacă țineți legătura cu soțul, v-aș sugera să vă exprimați îngrijorarea.
Spuneți-i să se predea.
Puterea legii este ultima dvs. speranță.
Gândiți-vă la copiii dvs.
Futu-i.
Da, înainte să adormi. Îți place? Da?
La naiba.
Jhon. Ce cauți aici?
Unde sunt banii? Îmi trebuie înapoi. Știu că sunt aici.
I-am cheltuit. S-au terminat.
Liniștește-te. Nu-ți fac nimic.
Mi-ai făcut deja.
Mi-ai distrus viața.
Vreau s-o pun în pătuț. Pot s-o las jos?
Stai puțin, Maritza.
Și ăștia?
Sunt tot ce avem, Jhon. Tot ce avem. Ne trebuie.
Te rog, nu-i lua. Te rog. Sunt pentru copil!
Târfă... mincinoasă! Dă-mi drumul!
Boule! Ticălosule!
Ar trebui să te torn drept recompensă. Meriți!
Mai devreme sau mai târziu tot te vor găsi.
Ce ai spus?
O să mă torni?
S-ar putea! De ce să n-o fac?
Ce? Acum ești asasin? Ca eroul tău?
Jhon!
Te cunosc! Ia dracului...
- Șefu', am adus ce ai cerut. - Arată-mi.
Dar am vești proaste.
Ce s-a întâmplat?
Au putrezit, domnule.
În lada aia afurisită era o jumătate de milion de dolari.
Asta e tot ce am putut recupera, domnule.
Am numărat cam șase mii de dolari, șefu'.
Adună-ți lucrurile. Plecăm.
Ține minte, noi doi suntem parteneri în toate astea.
Totul e pregătit. Trebuie s-o facem în seara asta.
Unde?
E o casă conspirativă în El Poblado.
Am mai folosit-o în trecut.
Berna știe unde.
Ne vedem acolo.
Totul e gata, Judy. Urcă.
Să mergem, Flaco.
E pe drum.
Știu ce crezi.
Fac o greșeală.
Vor avea grijă de tine așa cum ai avut și tu de mine.
Nu mai trebuie decât să scăpăm de cartelul din Cali.
Aici, Flaco.
Nu pot proteja o turnătoare.
Nu credeam că mă vei trăda.
Ai fi fost ucisă, Judy.
Acum urcă-te în avionul ăla.
Și dacă n-o fac, ce? Ce se întâmplă?
Dacă n-o faci, rămâi cu Castaño.
Iar eu nu te mai protejez.
Spune-mi ceva.
Cali au aranjat asta?
Cât ți-au oferit? Măcar atât spune-mi.
E o înțelegere reciprocă. Voi lucra cu Castaño.
Ei nu înțeleg afacerile noastre, dar vor fi utili în a mea.
- Deci ți-ai trădat partenera. - N-am fost niciodată partenerul tău.
Doar ți-am protejat viața.
Liniștește-te. Vei avea bani.
Americanii au spus că se vor asigura că ai tot ce îți trebuie.
- Unde mă duc? - Nu contează.
Du-te. Și să nu te mai întorci niciodată în Columbia.
Nu-ți face probleme.
Vei fi tot turnătoare, dar pentru CIA, în loc să fii pentru DEA.
Hei, omule. Cum merge?
Toate bune la casa conspirativă?
- Unde e Messina? - A plecat.
Un transfer. A plecat acasă.
Își va petrece restul carierei vânând metamfetamină în Indianapolis.
Ceva legat de lanțul de comandă.
- Și Judy? - N-ai auzit?
Judy are un interviu cu Miami Herald în...
vreo cinci ore.
Nu pot fi sigur, dar pun pariu că are ceva de spus
despre implicarea unui anumit agent DEA alături de Los Pepes.
Orice ar avea Judy de spus, nu știu cu certitudine
decât că nu va vorbi de mine.
Trebuia să-ți fi văzut de treaba ta.
Și Cali?
Scapă?
Cât te plătesc pentru protecția ta?
Să mă plătească?
Vreau să-ți spun un lucru, agent Peña.
Poate că te face să te simți mai bine, poate că nu.
Într-o bună zi îi vom prinde. Dar nu cum vrei tu.
Deși știi atâtea, ești... extrem de naiv.
În fine, mi-a făcut plăcere.
Poantele.
Cred că ambasadorul vrea să te vadă.
Faza cu Miami Herald s-a aflat foarte rapid.
Ia-ți pașaportul cu tine.
Cred că te duci acasă, dar...
n-ai aflat de la mine.
Tata?
Tata, mă auzi?
Pablo?
Eu sunt, iubito.
În sfârșit, pot vorbi cu tine, dragule.
Mi-a fost așa de dor de tine.
Unde ai fost, Pablo?
A trebuit să fac ceva foarte important.
Dar acum sunt înapoi acasă, draga mea.
Sunt acasă.